KSL ออกหุ้นกู้ 3 พันลบ.อายุ 3 ปี ขายนักลงทุนสถาบัน 16 ส.ค.62 นำเงินรีไฟแนนซ์-ทุนหมุนเวียน
KSL ออกหุ้นกู้ 3 พันลบ.อายุ 3 ปี ขายนักลงทุนสถาบัน 16 ส.ค.62 นำเงินรีไฟแนนซ์-ทุนหมุนเวียน
KSL ออกหุ้นกู้ 3 พันลบ.อายุ 3 ปี ขายนักลงทุนสถาบัน 16 ส.ค.62 นำเงินรีไฟแนนซ์-ทุนหมุนเวียน
16 ส.ค. 2562

บริษัท น้ำตาลขอนแก่น จำกัด (มหาชน) หรือ KSL ยื่นแบบแสดงรายการข้อมูลต่อสำนักงานคณะกรรมการกำกับหลักทรัพย์และตลาดหลักทรัพย์ (ก.ล.ต.) เพื่อออกและเสนอขายหุ้นกู้ ครั้งที่ 1/2562 มูลค่าไม่เกิน 3,000 ล้านบาทอายุ 3 ปี ครบกำหนดไถ่ถอนปี 2565 มีอัตราดอกเบี้ยคงที่ร้อยละ 2.43 ต่อปี ชำระดอกเบี้ยทุกๆ 6 เดือนตลอดอายุหุ้นกู้
โดยบริษัทจะเสนอขายหุ้นกู้ดังกล่าวแก่ผู้ลงทุนสถาบัน ผ่านธนาคารยูโอบี ซึ่งเป็นผู้จัดการการจัดจำหน่ายหุ้นกู้ ในวันที่ 16 ส.ค.62
ด้านบริษัท ทริสเรทติ้ง จำกัด จัดอันดับความน่าเชื่อถือของบริษัทอยู่ที่ระดับ “A” แนวโน้มเครดิต “stable” เมื่อวันที่ 4 ก.ย.61
ทั้งนี้บริษัทมีวัตถุประสงค์จะนำไปใช้ชำระคืนหนี้เดิม และ/หรือ เพื่อใช้เป็นเงินทุนหมุนเวียนของบริษัท ภายในส.ค.62
 